Batman vier 80ste met verligte teken in stede wêreldwyd | Maroela Media
Die Batman-teken is ook in Johannesburg vertoon (Foto: DC Batman/Twitter)
Foto's op sosiale media wys die held se ikoniese teken op geboue onder andere in Melbourne, Tokio, Johannesburg en Berlyn.
DC Comics het in 'n verklaring op sy webwerf gesê hy het met duisende strokiesprenthandelaars, boekwinkels, skole en biblioteke wêreldwyd hande gevat om geleenthede te hou om die herdenking te vier.
Batman het in 1939 vir die eerste keer in die "Detective Comics"-reeks verskyn en is een van die wêreld se bekendste superhelde. Hy was die inspirasie vir verskeie flieks, van die 1960's tot hedendaagse rolprente met Adam West, George Clooney en Christian Bale in die Batman-uitrusting.
Die Batman-teken is in stede wêreldwyd vertoon (Foto: DC Batman/Twitter)
Joker groete ????
En hoe oud is Jane? Sy't allie jare saam met Tarzan gefight. Seker ôk al tagtig. Maar nog net so fiks!~
Batman moet 'n bietjie in SA kom help. Hie is baie booswigte wat aan die pen moet ry. Dít sluit die regering in.